
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu, Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu, Ministru kabineta 2021.gada 26.oktobra sēdes protokollēmuma (prot. Nr.72 53.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 3. un 4.punktu un Ministru kabineta 2021.gada 7.decembra sēdes protokollēmuma (prot. Nr.79 49.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 2.punktu.
 
1.2. Mērķis
Mērķa apraksts
Projekts paredz piešķirt finansējumu Kultūras ministrijai (Valsts kultūrkapitāla fondam) no valsts budžeta programmas 02.00.00 „Līdzekļi neparedzētiem gadījumiem” 1 020 044 euro apmērā, tai skaitā, 1 008 428 euro, lai atbilstoši Valsts kultūrkapitāla fonda mērķprogrammas „Kultūras pasākumu rīkotāju biļešu kompensācija” (turpmāk – mērķprogramma) 6.kārtas rezultātiem kultūras pasākumu rīkotājiem nodrošinātu biļešu kompensāciju 80% apmērā un 11 616 euro, lai Valsts kultūrkapitāla fonds nodrošinātu mērķprogrammas 6. un 7. kārtas pieteikumu izvērtēšanu.
 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2021.gada 28.septembra noteikumiem Nr.662 „Epidemioloģiskās drošības pasākumi Covid-19 infekcijas izplatības ierobežošanai”  un Ministru kabineta 2021.gada 9.oktobra rīkojumu Nr.720 „Par ārkārtējās situācijas izsludināšanu” publiski pasākumi var notikt tikai ar maksimālo skaitu līdz 500 apmeklētājiem ar fiksētām sēdvietām un tos var apmeklēt tikai pilnībā pret Covid-19 vakcinētas personas vai Covid-19 pārslimojušās personas.
Saskaņā ar Ministru kabineta 2021.gada 9.oktobra rīkojumu Nr.720 „Par ārkārtējās situācijas izsludināšanu” tika nozīmīgi ierobežota iespēja organizēt un apmeklēt atbilstoši „epidemioloģiski drošās vides” prasībām organizētus pasākumus, nosakot, ka nevar notikt pasākumi, kuros pulcējas vairāk kā 500 personas. Pasākumu norišu vietās, kurās ir fiksētas sēdvietas, atkarībā no zāles konfigurācijas faktiskā ietilpība saskaņā ar noteiktajiem ierobežojumiem, tai skaitā noteiktajām distancēšanās prasībām, sastādīs ap 40-60%, ņemot vērā to, ka sēdvietas jāizkārto pamīšus pa divām, starp tām paredzot vismaz divas brīvas sēdvietas. Pasākumu rīkotājiem pēc pasākumu pielāgošanas jaunajām prasībām (samazinot sēdvietu skaitu un atsakot jau biļeti nopirkušiem skatītājiem apmeklēt pasākumu), bija daļai apmeklētāju jāatmaksā iegādātās biļetes vai arī jāatceļ pasākums pilnībā, ja pie samazinātā apmeklētāju skaita ieņēmumi no pasākuma nesegs to organizēšanā ieguldītos līdzekļus. Vienlaikus līdz ar Ministru kabineta 2021.gada 9.oktobra rīkojuma Nr.720 „Par ārkārtējās situācijas izsludināšanu” pieņemšanu vairs nav atļauta „daļēji drošā režīmā” izziņoto pasākumu norise, līdz ar to šādi līdz 2021.gada 9.oktobrim izziņotie pasākumi būs jāatceļ, atmaksājot uz tiem iegādātās biļetes. Turklāt pilnīgi visiem pasākumu apmeklētājiem kopš 2021.gada 11.oktobra ir jālieto sejas maskas vai FPP2 respiratori, lai gan biļešu iegādes brīdī šāda prasība atbilstoši tajā brīdī spēkā esošajam regulējumam netika paredzēta. Līdz ar to atbilstoši Ministru kabineta 2021.gada 26.oktobra sēdes protokollēmuma (prot. Nr.72 53.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 2.punktam un Ministru kabineta 2021.gada 7.decembra sēdes protokollēmuma (prot. Nr.79 49.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu” 2.punktam tika atbalstīts Kultūras ministrijas priekšlikums par Valsts kultūrkapitāla fonda mērķprogrammas turpināšanu līdz 2022.gada 11.janvārim. Atbilstoši Ministru kabineta 2021.gada 26.oktobra sēdes protokollēmuma (prot. Nr.72 53.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” 3.punktam tika noteikts, ka mērķprogrammas īstenošanai, tostarp administratīvo izdevumu pamatojošo dokumentu izvērtēšanai, nepieciešamais finansējums, kas nepārsniedz 1 799 128 euro, tiks piešķirts 2022.gadā no valsts budžeta programmas 02.00.00 „Līdzekļi neparedzētiem gadījumiem”, savukārt saskaņā ar 4.punktu Kultūras ministrijai uzdots pēc Valsts kultūrkapitāla fonda mērķprogrammas kārtu pieteikumu izvērtēšanas sagatavot un kultūras ministram noteiktā kārtībā iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”.
Saskaņā ar Ministru kabineta 2021.gada 26.oktobra sēdes protokollēmumu (prot. Nr.72 53.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” un Ministru kabineta 2021.gada 7.decembra sēdes protokollēmumu (prot. Nr.79 49.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” pagarinājumu”” tika pieņemts lēmums turpināt sniegt uzsākto atbalstu biļešu kompensācijai līdz 2022.gada 11.janvārim, precizējot iepriekš noteiktos kompensācijas mehānismus, nosakot, ka veic izmaksu līdz 2022.gada 30.jūnijam, biļešu kompensācija 80% apmērā, tiek veikta šādos gadījumos:
par atgrieztajām biļetēm uz ārkārtējās situācijas laikā atceltajiem pasākumiem, kuras pārdotas līdz 2021.gada 11.novembrim;
par publisku pasākumu norises aizlieguma laikā no 2021.gada 21.oktobra līdz 2021.gada 15.novembrim atcelto pasākumu biļetēm, kuras pārdotas līdz 2021.gada 20.oktobrim;
par ārkārtējās situācijas laikā notiekošu pasākumu biļetēm, kuras pārdotas līdz 2021.gada 11.novembrim un pasākumu rīkotāji skatītājiem anulē biļeti samazinātā skatītāju skaita dēļ, lai nodrošinātu epidemioloģiskās prasības.
 
Problēmas un risinājumi
Problēmas apraksts
Lai atbilstoši mērķprogrammas 6.kārtas rezultātiem kultūras pasākumu rīkotājiem nodrošinātu biļešu kompensāciju 80% apmērā, nepieciešams piešķirt finansējumu Kultūras ministrijai (Valsts kultūrkapitāla fondam) no valsts budžeta programmas 02.00.00 „Līdzekļi neparedzētiem gadījumiem” 1 020 044 euro apmērā, tai skaitā, 1 008 428 euro, lai atbilstoši mērķprogrammas 6.kārtas rezultātiem kultūras pasākumu rīkotājiem nodrošinātu biļešu kompensāciju 80% apmērā un 11 616 euro, lai Valsts kultūrkapitāla fonds nodrošinātu mērķprogrammas 6. un 7.kārtas pieteikumu (pamatojošo dokumentu) izvērtēšanu.
 
Risinājuma apraksts
Kultūras ministrija, ņemot vērā Valsts kultūrkapitāla fonda sniegto informāciju par mērķprogrammas 6.kārtas ietvaros saņemto un izskatīto pieteikumu nodrošināšanai nepieciešamo finansējumu, ir sagatavojusi Projektu par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”, lai Valsts kultūrkapitāla fonds varētu izmaksāt kompensāciju Covid-19 krīzes ietekmētajiem kultūras pasākumu rīkotājiem. Šobrīd mērķprogrammas 6.kārtas ietvaros pieteikumus atbalstam iesnieguši 49 pasākumu rīkotāji un ir veikts visu iesniegto dokumentu izvērtējums, atbalstu sniedzot 49 pasākumu rīkotājiem.
 
Vai ir izvērtēti alternatīvie risinājumi?
-
Vai ir izvērtēts prasību un izmaksu samērīgums pret ieguvumiem?
-
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
-
1.6. Cita informācija
Saskaņā ar Ministru kabineta 2021.gada 16.marta sēdes protokollēmuma (prot. Nr.27 3.§) „Informatīvais ziņojums „Par atbalsta programmas „Par atbalsta pasākumu Covid-19 krīzes ietekmētajiem kultūras pasākumu rīkotājiem” finansējumu”” 2.punktu tika atbalstīts Kultūras ministrijas priekšlikums, ka biļešu kompensācijām nepieciešamais finansējums Valsts kultūrkapitāla fonda mērķprogrammas 1.kārtā saņemto pieteikumu finansēšanai, kā arī administratīvo izdevumu pamatojošo dokumentu izvērtēšanai visās kārtās tiks nodrošināts Kultūras ministrijai piešķirto valsts budžeta līdzekļu ietvaros, veicot apropriācijas pārdali no valsts budžeta apakšprogrammas 22.12.00 „Latvijas valsts simtgades programma” 2021.gada finansējuma, savukārt Valsts kultūrkapitāla fonda mērķprogrammas 2. un 3.kārtā saņemto pieteikumu nodrošināšanai nepieciešamais finansējums, kas nepārsniedz 1 221 332 euro, tiks piešķirts no valsts budžeta programmas 02.00.00 „Līdzekļi neparedzētiem gadījumiem”. Lai nodrošinātu mērķprogrammas 1.kārtas ietvaros saņemto pieteikumu nodrošināšanai nepieciešamo finansējumu, no Kultūras ministrijas valsts budžeta apakšprogrammas 22.12.00 „Latvijas valsts simtgades programma” uz valsts budžeta apakšprogrammu 25.02.00 „Valsts kultūrkapitāla fonda programmu un projektu konkursi” tika pārdalīti 872 978 euro, tai skaitā 847 084 euro, lai nodrošinātu kultūras pasākumu rīkotājiem biļešu kompensāciju 80% apmērā par ārkārtējās situācijas laikā atceltajiem pasākumiem, un 25 894 euro, lai nodrošinātu Valsts kultūrkapitāla fonda pamatojošo dokumentu izvērtēšanas pakalpojumu. Valsts kultūrkapitāla fonda mērķprogrammas 1.kārtā finansējums piešķirts 25 kultūras pasākumu rīkotājiem par kopējo summu 680 220 euro. Mērķprogrammas 2.kātras ietvaros sniegts atbalsts 30 pasākumu rīkotājiem par kopējo summu 354 013 euro, savukārt mērķprogrammas 3.kārtas ietvaros sniegts atbalsts 45 pasākumu rīkotājiem 639 740 euro apmērā, mērķprogrammas 4.kārtas ietvaros sniegts atbalsts 35 pasākumu rīkotājiem 718 607 euro apmērā (izmaksātais atbalsts 696 302 euro apmērā) un mērķprogrammas 5.kārtas ietvaros sniegts atbalsts 26 pasākumu rīkotājiem 115 775 euro apmērā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Jā
Ietekmes apraksts
Biļešu kompensācijas izmaksa tiešā veidā ietekmēs mākslas, izklaides un atpūtas nozares uzņēmumus, kas rīko publiskos pakalpojumus un kuriem, ņemot vērā noteiktos epidemioloģisko ierobežojumus, tika ierobežota publisko pasākumu darbība, vai tie tika atcelti.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
-
2.3. Administratīvo izmaksu monetārs novērtējums
Vai projekts skar šo jomu?
-
2.4. Atbilstības izmaksu monetārs novērtējums
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2022
	Turpmākie trīs gadi (euro)

	
	
	2023
	2024
	2025

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	1 020 044
	0
	0
	0
	0
	0

	2.1. valsts pamatbudžets
	0
	1 020 044
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-1 020 044
	0
	0
	0
	0
	0

	3.1. valsts pamatbudžets
	0
	-1 020 044
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	1 020 044
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	Finansējums 1 020 044 euro apmērā tiks izlietots, lai Valsts kultūrkapitāla fonds nodrošinātu mērķprogrammas 6.kārtas ietvaros piešķirtās kultūras pasākumu rīkotāju biļešu kompensācijas izmaksu 1 008 428 euro apmērā un pieteikumu (pamatojošo dokumentu) izvērtēšanas pakalpojumam mērķprogrammas 6. un 7.kārtā 11 616 euro apmērā.

Mērķprogrammas pieteikumu (pamatojošo dokumentu) izvērtēšanas pakalpojuma apmaksa:
2022.gada 12.janvāra iepirkuma līguma Nr.1/2022 „Par Valsts kultūrkapitāla fonda atbalsta programmas „Kultūras pasākumu rīkotāju biļešu kompensācija” iesniegto pieteikumu izvērtējumu atbilstoši konkursa nolikumam (13.12.2021.VKKF padomes sēdē apstiprinātā nolikuma redakcija)” kopējā summa ir 11 616,00 euro  (līguma kopējā summā ieskaitot arī pievienotās vērtības nodokli). Līgums paredz, ka sabiedrība ar ierobežotu atbildību „CSE COE” atbilstoši atbalsta programmas konkursa nolikuma nosacījumiem veic atbalsta programmas 2022.gada (divās kārtās) iesniegto pieteikumu izvērtējumu un atbilstoši līguma nosacījumiem apmaksa par sniegto pasākumu tiek veikta sekojošā kārtībā: 50 % no līguma summas (5 808,00 euro) tiek izmaksāti par izpildītāja veiktajiem darbiem, izvērtējot 2022.gada pirmās kārtas pieteikumus, apmaksu veicot 10 (desmit) darba dienu laikā pēc pakalpojuma pieņemšanas – nodošanas akta parakstīšanas un 50 % no līguma (5 808,00 euro) tiek izmaksāti, par izpildītāja veiktajiem darbiem, izvērtējot 2022.gada  otrās kārtas pieteikumus, apmaksu veicot 10 (desmit) darba dienu laikā pēc pakalpojuma pieņemšanas – nodošanas akta parakstīšanas.

Lai atbilstoši mērķprogrammas 6.kārtas rezultātiem 49 kultūras pasākumu rīkotājiem nodrošinātu biļešu kompensāciju 80% apmērā par ārkārtējās situācijas un Covid-19 noteikto pulcēšanās ierobežojumu laikā atceltajiem pasākumiem, nepieciešams finansējums 1 008 428 euro apmērā, kurus nepieciešams pārdalīt no valsts budžeta programmas 02.00.00 „Līdzekļi neparedzētiem gadījumiem”.

No piešķirtā finansējuma mērķprogrammas 6.kārtas ietvaros tiks izmaksāta kompensācija šādiem kultūras pasākumu rīkotājiem:
	Finansējuma pieprasītāja organizācija
	Atbalsta apmērs (euro)

	Nords Event Communications, SIA
	2 877,60

	Forum Cinemas OU filiāle Latvijā
	3 849,12

	Global Technology Group, SIA
	70 011,65

	VP Sales, SIA
	1 185,80

	BRIG, SIA
	2 544,36

	BRIG, SIA
	1 558,20

	Circle Pit! Shows, biedrība
	390,60

	SKYR, biedrība
	2 044,02

	Festivāls "Baltijas Pērle", SIA
	26 536,12

	Gaudeamus, biedrība
	716,90

	Dzintaru koncertzāle, SIA
	1 359,54

	KVADRIFRONS, biedrība
	670,40

	Rīgas starptautiskais kino festivāls, biedrība
	1 033,10

	Latvijas Leļļu teātru klubs, biedrība
	2 105,60

	ART MANAGEMENT GROUP, SIA
	80 828,40

	Lielais Dzintars, SIA
	11 304,30

	Global Technology Group, SIA
	134,40

	ART Forte, SIA
	130 964,40

	Latvijas Jaunatnes teātris, nodibinājums
	64 590,39

	Savstarpējo attiecību mācību centrs SAINS, SIA
	5 402,04

	Sing Latvia, Nodibinājums
	236,80

	Zeit Hotel, SIA
	3 976,22

	Rīgas nami, SIA
	1 975,86

	Latvijas Leļļu teātris, VSIA
	12 612,94

	Kurzemes filharmonija, SIA
	562,72

	Izklaides producentu grupa 7, SIA
	1 533,00

	Jaunais Rīgas Teātris, VSIA
	111 965,16

	Ivo Fomina menedžments, SIA
	3 858,52

	Dailes teātris, VSIA
	108 770,09

	Valmieras drāmas teātris, VSIA
	12 888,29

	Austrumlatvijas koncertzāle, SIA
	2 544,49

	K47, SIA
	2 439,66

	Vidzemes koncertzāle, SIA
	697,20

	Normunds Pauniņš, saimnieciskās darbības veicējs
	1 184,00

	OratoriO, SIA
	2 200,80

	Latvijas Nacionālais simfoniskais orķestris, VSIA
	6 810,06

	Baltijas Ritmi, SIA
	9 684,49

	Ultra Events, SIA
	40 553,99

	Ultra Events, SIA
	9 410,38

	Apvienība Ars Nova, SIA
	15 654,24

	Latvijas Nacionālais teātris, VSIA
	65 189,20

	Liepājas teātris, SIA
	12 558,59

	Comedy Latvia, SIA
	3 422,40

	V events agency, SIA
	9 159,86

	BRAVO EVENTS, SIA
	58 823,36

	Latgaliešu mūzikas grupa "Bez PVN", biedrība
	4 012,80

	Latvijas Nacionālā opera un balets, VSIA
	76 154,36

	FORTE PRODUCTION, SIA
	1 703,52

	INDIGO.LV, SIA
	11 148,00

	Jauniešu kultūras centrs "MP Club", SIA
	1 632,96

	Liepājas simfoniskais orķestris, VSIA
	2 956,67

	Mihaila Čehova Rīgas Krievu teātris, VSIA
	2 000,00

	Kopā:
	1 008 427,57

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-

